Уэздыгъейхэр ди уэрамхэм къыщезэгърэ?
Мэлбахъуэм и цIэр зезыхьэ уэрамым «горзеленхоз»-м зэман ипэкIэ щыхисат уэздыгъей жыгыу 200-м нэблагъэ. А Iуэхум теухуауэ языныкъуэ щIэныгъэлIхэм я Iуэху еплъыкIэ къыхалъхьэ.
Къалэ уэрамхэмрэ гъуэгухэмрэ убзыхуным елэжь Урысей IуэхущIапIэхэм я дэфтэрхэм къызэрыщыгъэлъэгъуамкIэ, абы и бийщ транспортым къыпих кIэгъуасэр. КъищынэмыщIауэ, уэздыгъейм цIыхур зэрыбауэ хьэуа куэд къитыркъым, ауэ сабэр гъэ псом гъуэзэджэу зыщIешэ. АрщхьэкIэ мыбдежми жыгым гулъытэ игъуэтын зэрыхуейр къыхагъэщгъэр икIыху ахэр псы уэркIэ гъэпскIын хуейщ, зэхуэхьэса хъуа сабэр кърилъэсэхын хуэдэу, армырамэ уэздыгъейр зэман кIэщIым къегъухынущ.
Жыг 200-м апхуэдэу уакIэлъыплъыфыныр фIэщ-щIыгъуейщ икIи ар хэзыса IуэхущIапIэмкIи тыншкъым. Псом нэхъыфIыр машинэхэм къапих гъуэзымрэ «токсичнэ» пкъыгъуэхэмрэ фIыуэ пэщIэтыф жыг лIэужьыгъуэхэр къыхэхынырщ. Апхуэдэщ къапщтэмэ, зи банэхэр папцIэ псейхэр, псейщэхур, пхъэхуейр, бжейр. Балли 4,3-рэ фIэкIа зылъымыс уэздыгъейм елъытауэ мыхэр хуэди 10-м щIигъукIэ нэхъ бэшэчщ, — къыхагъэщ щIэныгъэлIхэм.
Апхуэдэу щыт пэтми, «Горзеленхоз»-м и лэжьакIуэхэм уэздыгъейхэр хъумэным я зэфIэкI ирахьэлIэну я мурадщ.
Шэрэдж Дисэ.
